Spoke oppi Platteland | Jaco Hough Coetzee
Spoke oppi Platteland Besprekingsvorm
Daar was 'n tyd – lank, lank gelede – toe mense nog nie aan TV- of selfoonskerms verslaaf was nie.
Toe families en vriende saans in die kuierkamer, op die stoep of langs die kampvuur bymekaar gekom en die heerlikste spookstories, aangrypende staaltjies en bo-natuurlike legendes uit die verlede met mekaar gedeel het.
Storievertellings-aande met 'n unieke kinkel in die kabel. Want hierdie eenman-vertoning word aangebied op verskillende interessante (en vir sommiges dalk selfs onbekende?) plekke in en rondom Gauteng. In 'n museum of dalk in 'n ander historiese plek. Of 'n geskiedkundige hotel of gastehuis . . . wie weet?
Breek weg van die stadslawaai en kom sit aan vir 'n aand van spookstories vir 'n hoendervleis-ervaring. Natuurlik vervleg met die geskiedenis van die omgewing, soos vertel deur Jaco Hough-Coetzee.
Hierdie eenman-vertoning, wat geheel en al afwyk van tradisionele verhoogproduksies, duur ongeveer 110 minute, pouse uitgesluit.